SET ปิดบวก 2 จุด โบรกฯมองตลาดหุ้นเปิดหลังปีใหม่แกว่งตัว ลุ้นราคาน้ำมันดันหุ้นพลังงานวิ่ง
SET ปิดบวก 2 จุด โบรกฯมองตลาดหุ้นเปิดหลังปีใหม่แกว่งตัว ลุ้นราคาน้ำมันดันหุ้นพลังงานวิ่ง
SET ปิดบวก 2 จุด โบรกฯมองตลาดหุ้นเปิดหลังปีใหม่แกว่งตัว ลุ้นราคาน้ำมันดันหุ้นพลังงานวิ่ง
30 ธ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,579.84 จุด บวก 1.62 จุด หรือ 0.10% มูลค่าการซื้อขาย 2.96 หมื่นล้านบาท
10 หุ้นดันดัชนีวันนี้

ด้านนายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยวันนี้ส่วนใหญ่แกว่งตัวในแดนบวก โดยเฉพาะการซื้อขายในภาคบ่าย ซึ่งมองว่าอาจจะยังมีแรงหนุนจากแรงซื้อของกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) เข้ามาบ้าง แต่ไม่ถือว่ามีนัยสำคัญ เพราะมูลค่าการซื้อขายในวันนี้ค่อนข้างเบาบาง จากการที่เข้าสู่ช่วงวันหยุดยาวเทศกาลปีใหม่ ซึ่งนักลงทุนต่างหยุดพักกันลงทุนไปมากแล้ว ส่วนตลาดหุ้นในภูมิภาคเอเชียวันนี้ส่วนใหญ่เคลื่อนไหวในแดนบวก
ส่วนแนวโน้มตลาดหุ้นไทยในช่วงเปิดทำการหลังเทศกาลปีใหม่ มองว่าดัชนีเคลื่อนไหวในลักษณะแกว่งตัว และการซื้อขายยังไม่คึกคักมากนักในช่วง 2 วันที่เปิดทำการหลังเทศกาลปีใหม่ อย่างไรก็ตามมองว่ายังมีปัจจัยหนุนจากทิศทางของราคาน้ำมันที่ปรับขึ้นจะช่วยผลักดันหุ้นกลุ่มพลังงาน และคาดการณ์การลงนามข้อตกลงทางการค้าระหว่างสหรัฐและจีนในเฟสแรก ยังเป็นปัจจัยที่ต้องติดตามในช่วงเดือนม.ค.ที่จะถึงนี้ พร้อมทั้งติดตามการทยอยประกาศผลการดำเนินงานปี 62 ของบริษัทจดทะเบียนที่จะเริ่มทยอยออกมาด้วย
พร้อมให้แนวต้าน 1,585 จุด แนวรับ 1,575 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL  มูลค่าการซื้อขาย 2,013.37 ล้านบาท ปิดที่ 72.25 บาท ลดลง 2.25 บาท
BBL มูลค่าการซื้อขาย 1,635.97 ล้านบาท ปิดที่ 160.00 บาท เพิ่มขึ้น 0.50 บาท
PTT มูลค่าการซื้อขาย 1,494.06 ล้านบาท ปิดที่ 44.00 บาท ลดลง 0.25 บาท
SCB มูลค่าการซื้อขาย 964.14 ล้านบาท ปิดที่ 122.00 บาท เพิ่มขึ้น 2.50 บาท
GPSC มูลค่าการซื้อขาย 897.05 ล้านบาท ปิดที่ 85.75 บาท เพิ่มขึ้น 1.00 บาท